CELEX: 32011R0896
Language: sk
Date: 2011-09-02 00:00:00
Title: Vykonávacie nariadenie Komisie (EÚ) č. 896/2011 z  2. septembra 2011 o zatriedení určitého tovaru do kombinovanej nomenklatúry

8.9.2011   
            
            
               SK
            
            
               Úradný vestník Európskej únie
            
            
               L 231/7
            
         VYKONÁVACIE NARIADENIE KOMISIE (EÚ) č. 896/2011
   z 2. septembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. septembra 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Reflexné pásky určené na pripevnenie na ochranné odevy a uniformy pomocou lepidla aktivovaného teplom.
                  Výrobok má hrúbku 140-155 μm (bez ochrannej papierovej pásky) a tvoria ho tieto vrstvy:
                  
                              —
                           
                           
                              60-70 μm sklenených mikroguľôčok zrkadlených na jednej strane kovom, spojených elastomérom z poly(butadiénu-ko-akrylonitrilu) (hrúbka elastoméru je 15-20 μm),
                           
                        
                              —
                           
                           
                              80-85 μm polyesterového lepidla aktivovaného teplom a
                           
                        
                              —
                           
                           
                              ochranná papierová páska, ktorá sa pred použitím odstráni.
                           
                        Výrobok sa predáva ako jednotlivé pásy alebo vo zvitkoch.
               
               
                  4008 21 90
               
               
                  Zatriedenie je určené všeobecnými pravidlami 1, 3 písm. b) a 6 pre interpretáciu kombinovanej nomenklatúry, poznámkami 1 a 9 k 40. kapitole a znením číselných znakov KN 4008, 4008 21 a 4008 21 90.
                  Výrobok tvoria rozličné vrstvy komponentov, a preto sa musí zatriediť podľa základného materiálu, ktorý určuje podstatný charakter výrobku.
                  Úloha sklenených mikroguľôčok je dôležitá pri reflexii svetla, ale zatriedenie do položky 7018 ako sklenené mikroguľôčky je vylúčené z dôvodu rozhodujúcej úlohy elastoméru, ktorý sklenené mikroguľôčky fixuje.
                  Napriek tomu, že polyesterová vrstva je najhrubšia vrstva, zatriedenie do položky 3920 ako pásy z termoplastového polyméru je vylúčené z dôvodu prítomnosti elastoméru, v ktorom sú zapustené sklenené mikroguľôčky a ktorý je najpodstatnejším komponentom fixácie sklenených mikroguľôčok, a teda aj prenesenia reflexných vlastností na celý výrobok.
                  Keďže podstatný charakter výrobku je daný elastomérom, výrobok sa zatrieďuje v súlade so všeobecným pravidlom 3 písm. b) do položky 4008 ako platne, listy, pásy z vulkanizovaného kaučuku, iného ako tvrdeného kaučuku.